Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: a BÉK határozat, 154/2008. (XII. 17.) AB határozat, ABH 2008, 1203, 1239. Ptké.] Nem lévén jelentõsége, nyitva hagyom
Paragraph Index: 153

a BÉK határozat, 154/2008. (XII. 17.) AB határozat, ABH 2008, 1203, 1239. Ptké.] Nem lévén jelentõsége, nyitva hagyom a kérdést, mi lett volna ekkor az Alkotmánybíróság helyes álláspontja. Ez a lehetõség 2007. december végétõl 2009. december 1-jéig állt nyitva. [Az indítványt 2008. decemberében nyújtották be, de az okafogyottság objektív kérdés: ma az Alkotmánybíróság jogi okokból semmiképpen nem tehetne eleget az indítványban foglalt kérelemnek (nem semmisíthetné meg a Lisszaboni Szerzõdés megkötésére felhatalmazó törvényt)]. Eddig tehát az alkotmányellenesség vizsgálata lehetséges volt. A Lisszaboni Szerzõdés megkötésére törvényben adott felhatalmazás – amely az Alkotmány 2/A. §-án alapul – és a Lisszaboni Szerzõdés az Európai Unióról szóló szerzõdés 48. cikke szerinti hatálybalépésével teljesültek az Alkotmány 2/A. § (1) bekezdésébe foglalt feltételek. Magyarország „nemzetközi szerzõdés” alapján és „tagállamként” vesz részt az Európai Unióban. Ettõl kezdve az Európai Unióról szóló és az Európai Unió mûködésérõl szóló – a Lisszaboni Szerzõdéssel csak módosított – egyezmények és mellékleteik (valamint a teljes uniós joganyag) az Alkotmány 2/A. § (1) bekezdése alapján a magyar államot kötelezik, illetve (ha közvetlenül alkalmazhatóak) a magyar jogrendszer normái lesznek. Az alapvetõ alkotmányjogi kérdés a Lisszaboni Szerzõdés megkötésével kapcsolatban – ahogyan más államokban is – az lehetett volna, hogy az Országgyûlés nem lépte-e túl alkotmányos hatáskörét, amikor hozzájárult ahhoz, hogy a Lisszaboni Szerzõdés Magyarországra kötelezõ legyen. Vagyis, a Lisszaboni Szerzõdés nincs-e ellentétben a magyar alkotmányos berendezkedés alapvetõ elveivel, mint a népszuverenitás (demokrácia), valamint az emberi jogok sérthetetlensége. Alkotmányjogi kérdés lehetett volna, hogy az Európai Unió a Lisszaboni Szerzõdéssel megváltoztatott hatáskörei nem adnak-e túl széles felhatalmazást egyes magyar jog szerinti alkotmányos hatáskörök gyakorlására az Európai Unió számára. E kérdések vizsgálatára az Európai Unióról szóló szerzõdés már említett 48. cikke alapján a Lisszaboni Szerzõdés hatálybalépéséig lehetõség lett volna – hiszen a tagállamok „alkotmányos szabályaikkal összhangban” ratifikálják az alapító szerzõdések módosítását tartalmazó szerzõdést. A ratifikáció aktusa egyben az is jelenti, hogy az alapító szerzõdések módosítása „összhangban van” a ratifikáló tagállam alkotmányos szabályaival.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes